google/wiki40b huggingface dataset:
Frugalware Linux

Versjon 1.6 «Fermus»

Versjon 1.6 ble lansert 12. februar 2012. Den hadde kodenavet «Fermus».
Prerelease 1 ble lansert 10. oktober 2011, prerelease 2 ble lansert 18. desember 2011, release kandidat 1 ble lansert 16. januar 2012 og release kandidat 2 ble lansert 30. januar 2012.
Vindussystemet X ble fortsatt levert i versjon 11 release 7.6 (X11R7.6),

Versjon 1.7 «Gaia»

Versjon 1.7 ble lansert 19. august 2012. Den hadde kodenavet «Gaia». Dette er navnet på den greske Jordgudinnen Gaia; i denne sammenheng er det navnet på en planet i romanen Foundation's Edge (1982) av Isaac Asimov. I romanen ble planeten skapt av den telepatiske roboten Daneel for å tjene som eksperimentell prototype for det transgalaktiske gruppesinn.
Prerelease 1 ble lansert 9. april 2012, prerelesease 2 ble lansert 4. juni 2012 og release kandidat 1 ble lansert 23. juli 2012.
Vindussystemet X ble fortsatt levert i versjon 11 release 7.6 (X11R7.6),

Versjon 1.8 «Cinna»

Versjon 1.8 ble lansert 6. februar 2013. Den hadde kodenavnet «Cinna», som var hjemplaneten til figuren Dors Venabili i Isaac Asimovs roman Prelude to Foundation (1988).
Prerelease 2 ble lansert 20. desember 2012.
Linuxkjernen var oppgradert til versjon 3.7.5.
Vindussystemet X ble fortsatt levert i versjon 11 release 7.7 (X11R7.7), og X.Org Server ble levert i versjon 1.13.2. Skrivebordsmiljøet GNOME var oppdatert til versjon 3.6.2 og KDE ble levert i versjon 4.9.5.
Blant andre applikasjoner kan nevnes LibreOffice 3.6.3, Mozilla Firefox 18.0.1 og Mesa 7.11.

Versjon 1.9 «Arcturus»

Versjon 1.9 ble lansert 5. november 2013. Versjonen hadde kodenavnet «Arcturus», og var oppkalt etter stjernen Arcturus.
Prerelease 1 ble lansert 8. april 2013, prerelease 2 ble lansert 1. juli 2013, release kandidat nr 1 ble lansert 2. september 2013 og 
release kandidat nr 2 ble lansert 17. september 2013.
Linuxkjernen var oppdatert til versjon 3.10.7.
Vindussystemet X ble fortsatt levert i versjon 11 release 7.7 (X11R7.7), og X.Org Server ble levert i versjon 1.14.2. Skrivebordsmiljøet GNOME var oppdatert til versjon 3.8.2 og KDE var oppdatert til versjon 4.11.
Kontorprogrampakken LibreOffice ble levert i versjon 4.1.2.

Versjon 2.0 «Rigel»

Versjon 2.0 ble lansert 16. februar 2015. Den hadde kodenavnet «Rigel», og var oppkalt etter stjernen Rigel.
Release kandidat nummer 1 ble lansert 20. november 2014, og release kandidat nummer 2 ble lansert 24. desember 2014.
Linuxkjernen var oppgradert til versjon 3.14.19.
Vindussystemet X ble fortsatt levert i versjon 11 release 7.7 (X11R7.7), og X.Org Server i versjon 1.15.2. Skrivebordsmiljøet GNOME ble levert i versjon 3.12.2, KDE i versjon 4.14.3, Xfce i versjon 4.10.1 og LXDE i versjon 0.99.0. Nytt skrivebordsmiljø var MATE versjon 1.8.1.
Kontorprogrampakken LibreOffice var oppdatert til versjon 4.3.3, nettleseren Mozilla Firefox var oppdatert til versjon 35.0.1 og Google Chrome (Chromium browser) til versjon 39.0.2171.96.

Versjon 2.1 «Derowd»

Versjon 2.1 ble lansert 5. september 2016. Den har kodenavnet «Derowd» og er oppkalt etter fantasiplaneten Derowd, som nevnes av figuren Dors Venabili i Isaac Asimovs roman Prelude to Foundation (1988).
Vannkvalitet

Vannkvalitet er et mål for kjemisk og biologisk innhold i vann, knyttet til vannbehov til f.eks. drikkevann, badevann, vanningsvann, industrivann, næringsfiske og rekreasjon.
Laurentia

Laurentia er et tidligere kontinent og idag gjenstående som en kraton i Nord-Amerika. Laurentia ble dannet, i likhet med de fleste andre kratoner, ved at superkontinenter som Rodinia og Pangaea brakk opp og flere mindre kontinenter ble dannet. Laurentia har flere ganger i historien vært et eget kontinent, slik det er nå i form av Nord-Amerika. Det har altså også vært en del av flere superkontinent. Navnet kommer fra Laurentian Shield, som på norsk kalles for Det kanadiske skjold.
Omkring 500 millioner år før vår tidsregning – i kambrium – støtte Laurentia sammen med det «nordeuropeiske» kontinentet Baltica, og i sammenstøtet ble Den kaledonske fjellkjeden dannet. Denne er siden slitt ned, men står fortsatt igjen som Langfjella i Norge og Appalachene i det østlige USA.
Nam Theun

Nam Theun er ei elv i Laos, i provinsene Khammouane and Bolikhamsai. Elva er 138 km lang, og sammen med bielvene dekker den et nedbørsområde på 2,800 km². Deler av elva er grense mellom de to provinsene.
Nam Theun II vannkraftverk er et kraftverk under bygging i elva. Det var det økonomisk gunstigste av tre utredede alternativer.
Videre bygges Theun Hinboun ut på sideelva Nam Gnouang, med mål om 500 MW produksjon. Denne utbyggingen er omstridt og har vakt protester bl.ant annet i Norge.
Askeladden

Askeladden og de gode hjelperne

«Askeladden og de gode hjelperne» er et undereventyr som ble utformet av Peter Christen Asbjørnsen på grunnlag av oppskrifter fra Gudbrandsdalen. Det ble trykket første gang i Juletræet for 1851 under tittelen «Askeladden, som skulde bygge Skib, der gik baade Land og Vand».
Hjelpere er en av hovedtrekkene i oppbygningen av et eventyr, og disse hjelperne tilhører ofte de svake i samfunnet.
I dette eventyret utlover kongen kongsdatteren og halve kongeriket til den som kan lage en båt som kan gå like fort til vanns som til lands. Per og Pål forsøker seg først, og på veien møter de en mann som spør hva de er på vei for å gjøre og hva de har i sekkene sine. De lyver, og det de hugger blir bare til trau og i sekken finner de møkk. Når Askeladden prøver seg, møter han den samme mannen og får hjelp av ham når han forteller hva slags ærend han er ute i. Mannen bygger skipet mens Askeladden sover, og når han er ferdig får han beskjed om å ta med seg alle han møter på sin reise med skipet.  Og Askeladden får med seg en rekke skapninger, som alle besitter overnaturlige evner. I den "klassiske" versjonen av eventyret er antallet sju, mens Caprinos dokkefilmversjon Askeladden og de gode hjelperne fra 1961 redusererer dem til tre.
Vel fremme på kongsgården liker ikke kongen synet av Askeladden og gir ham nye oppgaver. Askeladden ber om å få ta med seg en hjelper til hver og en av oppgavene, og disse hjelper ham med å få gjennomført oppgavene. Og til slutt får Askeladden kongsdattera og kongeriket med.
Kulturmarxisme

Kulturmarxisme er et begrep brukt av kulturkonservative, høyreorienterte eller høyreekstreme miljøer som generell betegnelse på liberal og/eller venstreorientert politikk i vestlige samfunn. Betegnelsen har i denne betydningen vært brukt siden 1990-årene. På engelsk har også uttrykket cultural communism vært brukt.
Begrepet kulturmarxisme ble utviklet i høyreorientert politisk retorikk, særlig blant «hvite nasjonalister» i USA. Blant andre bruker republikanerne Ron Paul og Pat Buchanan i politisk debatt. Buchanan mener også at politisk korrekthet er kulturmarxisme. Betegnelsen ble popularisert av William Lind (i Free Congress Foundation) som på 1990-tallet argumenterte for at trusselen mot amerikansk kultur kom fra «kulturmarxismen» som ifølge Lind var en ideologi bestående av multikulturalisme, sekularisme og moralsk relativisme. Anders Behring Breiviks kompendium 2083: A European Declaration of Independence (2011) gjenga Linds The Origins of Political Correctness (2000) i sin helhet. Breiviks tekst nevner «kulturmarxisme» 103 ganger, ‘kulturmarxist’ 347 ganger. Ifølge Gardell bruker Breiviks tekst varianter av «kulturmarxisme» 1137 ganger. I Breiviks fremstilling inngår kulturmarxismen blant fienden i en apokalyptisk og skjebnesvanger kamp mellom det gode og onde. Breivik argumenterte for at kulturmarxisme, multikulturalisme og politisk korrekthet var det samme og at kulturmarxisme har blitt den dominerende ideologien i vesten. Lind har stadig understreket at Frankfurterskolens ledende personer (Max Horkheimer og Theodor W. Adorno) var av jødisk opprinnelse, noe som har ført til at Linds ideer om «kulturmarxisme» har blitt brukt i antisemittisk retorikk. I det antisemittiske tidsskriftet The Spotlight ble for eksempel davidstjernen erstattet av en femkantet stjerne i en velkjent antijødisk karikatur. Begrepet har blitt tatt inn i British National Partys språkbruk. Ifølge Richardson betyr «kulturmarxisme» ikke det samme for alle som bruker uttrykket: Noen legger vekt på kulturmarxisme som ateistisk undergraving av kristelige verdier, andre oppfatter kulturmarxisme som en politisk bevegelse med feministisk mål om å svekke den hvite mann. Richardson mener kulturmarxisme fremstilles på bakgrunn av et konspiratoisk perspektiv på samfunnet, historien og politikk. Andre forskere beskriver også bruk av begrepet i en konspirasjonsteoretisk sammenheng.
Gudrunfeltet

Boring

Gudrun som er et HTHT-felt (høyt trykk og høy temperatur), planlegges bygd ut med sju produksjonsbrønner, hvorav to er oljeprodusenter og fem gassprodusenter. Brønnene vil produsere fra tre forskjellige soner. Brønnene vil bli boret fra en oppjekkbar plattform. Selve Gudruninnretningen vil bli bygd ut med 16 brønnslisser.

Beredskap

En har valgt å bruke fritt-fall-livbåter for evakuering til sjø.

Prosess

Gudrun innretningen er planlagt med et prosessanlegg for delvis prosessering av olje og gass, samt behandling av produsert vann. Olje, gass og produsertvann separeres gjennom to trinns separasjon. Oljen fra innløpsseparator blandes med ferskvann for å vaske oljestrømmen slik at saltinnholdet reduseres. Oljen føres til andre trinns separator der den separeres på et lavere trykk og vann og gass fjernes. Etter dette kjøles oljen og tilslutt pumpes denne ustabiliserte oljen gjennom rørledning til Sleipner A innretningen for videre behandling.
Den separerte gassen fra innløpsseparator kjøles og væske fjernes fra gassen. Gassen fra andre trinns separator kjøles, væske fjernes og gassen rekomprimeres til innløpsseparator trykk gjennom to trinns kompresjon. Gassen blandes med gass fra innløpsseparator og eksporteres i rørledning til Sleipner A for videre behandling.
Det produserte vannet som skilles ut føres til et fullskala renseanlegg for produsert vann. Renseanlegget består av hydrosykloner, avgassingstank og flotasjonsenhet. Det produserte vannet slippes ut til sjø etter rensing.

Strøm

Det vil ikke være kraftgenerering på Gudrun. En sjøkabel vil forsyne Gudrun med elektrisk kraft fra Sleipner. For å sikre kraftforsyning til nødfunksjoner, dersom kraftforsyning fra Sleipner faller ut, blir en dieseldrevet nødstrømsgenerator installert.

Boligmodul

Boligkvarteret skal bygges med 40 lugarer.  Det planlegges med en fast bemanning på 14 personer per skift.

Understell

Stålunderstell ble bygget på Aker Verdal og installert i 2011. 
Stålunderstell er en fagverksplattform (engelsk jacket) består av fire bein, og er pælefundamentert. Det skal bære en dekksvekt på 19.000 tonn. Toppen av jacketen er 26*40m og bunnen 40*40m. Vekten av understellet er ca 7 100 tonn og pælene ca 3 500 tonn. Jacketen har fire støpte knutepunkter, og resten sveist. Avstanden fra undersiden av dekket og midlere vannstand vil være 25 m.  
Fundamentet består av fire 84 tommers vertikale skjørtepæler i hvert hjørne. De er pælt 48m ned i bakken.
Grunnkretser i Ørskog kommune

Grunnkretser i Ørskog kommune er delområder og grunnkretser som seksjonerer Ørskog kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Euamyia

Utseende

En middelsstor, noe avlang, mørkt kobberaktig metallisk glinsende praktbille. Hodet er rundet. Dekkvingene er bredest langt bak.

Utbredelse

Arten er utbredt i den neotropiske økosonen.
Motorring 4

Motorring 4 (O4) er en ringvei av motorveistandard som går fra Ishøj til Ballerup i Danmark, den følger Ringvej 4 som går videre til Kongens Lyngby. Motorring 4 er 15 kilometer lang og ble bygget i årene 1974 – 1977.
Motorring 4 binder sammen Køge Bugt Motorvejen, Holbækmotorvejen og Frederikssundmotorvejen. I november 2003 ble et flertall i Folketinget enige om en trafikkpakke som innebar at det skulle iverksettes utarbeidelse av beslutningsgrunnlag for utbygging av motorveien fra 4 til 6 filer. I juli 2009 lå en vesentlig del av beslutningsgrunnlaget for en anleggslov klar for en om lag 4 km lang strekning mellom Motorvejskryds Taastrup og forbindelsesanlegget mellom Motorring 4 og Frederikssundmotorvejen.
Utvidelsen forventes å kunne gjennomføres på omkring 5 år, hvorav de siste 3 er anleggsarbeide. Motorveien ble anlagt med en ekstra bred midtrabatt med trær, som skulle binde skoglandskapet sammen på tvers av motorveien. Derfor kan utvidelsen foretas ved utbygning med filer i den eksisterende midtrabatten. Man har planer om, at 2. etappe av Frederikssundmotorvejen skulle inngå i sammenflettningen med motorring O4 og bygge ut Frederikssundsvej gjennom Ballerup by til 4 filer i stedet for å bygge ut Frederikssundmotorvejen syd for Ballerup.
Cyrestis

Utseende

Middelsstore til ganske store (vingespenn gjerne 70 – 100 mm) sommerfugler, vingene er som oftest sterkt flikete, hvite eller blekgule med smale, brune tverrstriper. Ved bakvingens bakkant er det gjerne noe gult. Antennene er snaut halvparten så lange som forvingene og markert kølleformede. Forvingenes framhjørner er ofte trukket litt ut, og bakvingene har ofte en lang, tynn «stjert» bakerst. Larvene er sylindriske og nakne med lange, tynne, hornlignende utvekster på hodekapselen.

Levevis

Sommerfuglene forekommer i skog, der larvene lever på trær i fiken-slekten (Ficus). Disse sommerfuglene har en forholdsvis langsom og «vimsete» flukt og har blitt beskrevet som «papirlapper som flyr i vinden». De hviler gjerne med utslåtte vinger på undersiden av blader. De besøker gjerne blomster, og drikker også fra sølepytter.

Utbredelse

Slekten er utbredt i tropisk Afrika og i Sørøst-Asia østover til Ny-Guinea.
Gobo oljekraftverk

Gobo oljekraftverk er et varmekraftverk i Japan. Installert produksjonseffekt er 1 800 MW. Brenselkilden er råolje.
The Transplants

Transplants er et amerikansk punk rock/Rapcore band. De ble stiftet i 1999 når Tim Armstrong fra Rancid spilte noen melodier han hadde laget. Han spilte de for Rob Aston og spurte om han kunne lage tekster til melodiene. Tim spilte alle instrumentene selv men når bandet ble større inviterte han sine venner Matt Freeman, Lars Frederiksen og Craig Fairbaugh fra Rancid og Vic Ruggiero fra The Slackers. For å gjøre bandet helt trengte de en trommis så Travis Barker fra blink 182 ble med i 2002, dermed blir Transplants ofte sett på som er supergruppe.
Storo

Historie

Den opprinnelige gården «Oo» (nevnt 1279) var etter navnet å dømme en av de eldste i Oslo. Den har sitt navn fra norrønt ó, en sideform av á (elv, her sannsynligvis Akerselva). Gården ble delt ca. 1550 i «Storo» og «Lillo». Gårdstunet på Storo lå like vest for Storokrysset, på det som i dag er Vitaminveien 2, i krysset mellom Vitaminveien og Grefsenveien 48.
Nyegaard & Co (Nyco) flyttet til nytt syv-etasjers nybygg i Nydalen (1940). Tilstedeværelsen i Nydalen /Storo-området førte til at Oslo kommune ga veien ved siden av Nycoveien i 1953.

Avgrensning

Storo avgrenses av Birch-Reichenwalds gate og strøket Sandaker i sør, Ring 3 (med navn Rolf Wickstrøms vei og Storoveien på denne strekningen) og strøket Grefsen (på andre siden av ringveien) i øst, og Nydalen i vest og nord.

Strøket i dag

Området er i dag kjent for kjøpesenteret Storo Storsenter (åpnet 1984, senest utvidet og oppgradert i 2010). Det er generelt mye næringsvirksomhet i området, etterhvert også en del boliger. Strøket omkranses av strøk prega av bolighus: i nord småhusbebyggelsen på Grefsen, i sør blokkbebyggelsen på Sandaker og Søndre Åsen.
Trafikk- og transportmessig er Storo et knutepunkt i denne delen av Oslo. Storo stasjon betjenes av T-banelinjene 3, 4 og 6. Det er dessuten mange trikkelinjer og en del busslinjer som stopper på Storo bru. I forhold til privatbiltrafikk danner Ring 3 strøkets grense i nord. Storokrysset er en avkjørsel av denne ringveien. Gjøvikbanen har en stasjon like i nærheten - den såkalte Grefsen stasjon, som tross navnet ikke ligger på Grefsen. Grunnen som stasjonen står på har historisk vært knytta til gårdene Storo, Nordre Åsen og Sandaker. I dag er området imidlertid skilt fra Sandaker og Søndre Åsen med Gjøvikbanen, og fra Nordre Åsen med Ring 3. Stasjonen har derfor tettest forbindelse med Storo nå.
Hurva-synagogen

Hurva-synagogen var hovedsynagogen i Jerusalem på 1500-tallet, og kanskje tidligere. Den ble bygd nær ruinene av en tidligere synagoge tradisjonelt tillagt den rabbinske autoriteten Moses ben Nahman (Nahmanides, haRamban). Hurva-synagogen ble stengt av det daværende osmanske riket i 1589 etter muslimsk press. I 1700 ble eiendommen kjøpt av rabbi Yehuda Chasid og de par hundre tilhengerne hans. De begynte på nybyggingen av synagogen en del år senere, men kom i økonomisk uføre, og synagogen med sine 40 toráruller ble nedbrent av muslimske kreditorer i 1721 — derav navnet «hurva», som betyr ødeleggelse på hebraisk. Synagogen ble senere bygd opp igjen av askenasiske sionister på 1830-tallet og gjeninnviet i 1864 som den mest profilerte synagogen i Jerusalem.
Da synagogen ble erobret av Den arabiske legion fra Jordan under slaget om Gamlebyen i Jerusalem i 1948, sprengte de den i lufta med dynamitt for å vise at de kontrollerte Det jødiske kvarteret.
Etter at området igjen kom under israelsk kontroll i 1967 ble det lagt fram flere planer om hvordan gjenoppbyggingen skulle skje. Etter mange år med diskusjoner og debatt ble en minneportal bygd på stedet i 1977, som i seg selv ble et landemerke i det jødiske kvarteret.  I 2000 vedtok den israelske regjeringen en plan om å gjenoppbygge synagogen i sin 1800-talls stil. Bygningen ble åpnet 15. mars 2010.
Tangerin

Navnet

Navnet kommer fra det engelske «tangerine» som betyr tangerinsk, fra havnebyen Tanger (i Marokko). Adjektivet er blitt brukt i engelsk siden 1710, men som en betegnelse på sitrusfrukten bare fra rundt 1800.
Frukten er den samme som den som heter Kamala kaya på telugu og som antagelig kom til Europa med Portugals handelsfolk.
Brøggerhalvøya

Brøggerhalvøya er ei halvøy på vestkysten av Spitsbergen, Svalbard og er 20 km lang og 10 km bred. Vest for Brøggerhalvøya ligger Forlandsundet og i nordøst Kongsfjorden. Ny-Ålesund ligger nordøst på Brøggerhalvøya.
Svalbardrein ble satt ut på Brøggerhalvøya av Norsk Polarinstitutt i 1978 som et eksperiment etter å ha vært et reinfritt område i 100 år. Svalbardreinen formerte seg raskt og beitet ned et biologisk rikt område og reduserte artsmangfoldet 
Brøggerhalvøya, Kongsfjord-området og Ny-Ålesund er et beskyttet forskningsområde og annen virksomhet kan ikke skade eller være til hinder for forskningen.
Brøggerhalvøya har sitt navn etter professor og geolog Waldemar Christopher Brøgger (1851–1940) ved Universitetet i Oslo.
Opatovice kullkraftverk

Opatovice kullkraftverk er et kullkraftverk i Tsjekkia. Det har en installert produksjonskapasitet på 360 MW, fordelt på 6 like store turbiner. Dette er et av landets større kraftverk målt etter effekt. Anlegget ble påbegynt omkring 1955 og stod ferdig i 1959. Brenselkilden er brunkull. Operatør er energiselskapet International Power plc. Fra 1997 ble det bygd ut kalkstein-basert renseanlegg som gir gips-produksjon fra anlegget.
De totale CO2-utslippene gikk litt ned i 2008 og var ca. 2 476 000 tonn, mens det samme årets kvote som var 2,57 mill tonn.
Nevado del Huila

Lokalisering

Nevado del Huila ligger 240 km sørvest for hovedstaden Bogotá.

Utbrudd i 2007

Den 18. april 2007 fikk vulkanen et dobbelt-utbrudd, som resulterte i flere snøskred ned i Paez-elven, noe som i sin tur førte til at vann-nivået steg i Magdalena-elven. Omtrent 4 000 mennesker ble evakuert, men ingen ble skadd eller drept. Jordskred forekom også, men som ved mange andre utbrudd var det ikke noe lava.

Aktivitet og utbrudd i 2008

Nevado del Huila ble aktiv igjen i mars 2008. Etter flere jordskjelv inne i vulkanen sendte colombianske myndigheter ut en «gul» alarmstatus 18. mars. Statusen ble økt til «orange» 29. mars, som betød at myndighetene regnet med et utbrudd innen dager eller uker. Hundrevis av mennesker ble evakuert. 14. april 2008 klokken 23:08 lokal tid, skjedde en aske-eksplosjon på vulkanen, noe som gjorde at myndighetene iverksatte «rød» alarmstatus og begynte evakueringen av mellom 13 000 og 15 000 mennesker fra områdene rundt fjellet. Alarmstatusen ble senket til «orange» den 16. april etter at aktiviteten inne i vulkanen minsket. Et utbrudd den 20. november 2008 klokken 21:45 lokal tid forårsaket enorme skred i Huila-provinsen. Seks personer og deriblant fire barn omkom og tre er fortsatt savnet.
Kallikantzaros

Kallikantzaros (gresk: καλλικάντζαρος, flertall καλλικάντζαροι) er et fabelvesen kjent fra Hellas og det sydøstlige Europa, og som særlig herjer i julen og på den mørkeste tiden av året. 
Kallikantzaroi (flertall) er små, menneskelignende vesener med hale, store ører, lang tunge. De er sorte, ikke særlig store, og illeluktende. De holder for det meste til under jorden, hvor de forsøker å sage røttene over på verdenstreet, som holder hele jorden oppe. De kommer normalt kun frem til jul hvor de terroriserer alt og alle ved blant annet å slukke ilden, flette hestenes haler og gøre melken sur.

Beskyttelse

Normalt forsvinner de igjen på Helligtrekongersdag, eller når den lokale presten kommer med vievann. De kan ellers holdes ute ved at man stiller et dørslag på inngangstrappen: Kallikantzarosen begynner å telle hullene i dørslaget, men kommer seg aldri forbi tallet tre, som et er hellig tall i gresk kultur. Den begynner derfor med å telle forfra igjen og igjen inntil solen stiger, og den blir tvunget til å flykte ned under jorden. 
Barn som kommer til verden i juledagene risikerer å bli forvandlet til kallikantzaroi hvis man ikke beskytter dem med hvitløksranker.
Copa Airlines

Historie

Flyselskapet ble stiftet som Compañía Panameña de Aviación (COPA) den 21. juni 1944 og startet driften den 5. mai 1947 ved hjelp av risiko av Pan Am. Flyflåten i oppstarten var med Douglas DC-3 og Douglas C-47. Den første internasjonale ruten for Copa Airlines var i 1960 da det ble opprettet ruter til Jamaica, Colombia og Costa Rica. På 1980-tallet tok selskapet opp kampen med internasjonale selskaper ved å gå til innkjøp av jetfly, hvor blant annet maskiner av typen Boeing 737-100 ble kjøpt inn mot rutene til Den dominikanske republikk, Puerto Rico og USA.
Utvidelsen av selskapet fortsatte på 1990-tallet, hvor Copa Airlines utvidet sitt nettverk til flyplasser i Argentina, Chile, Cuba, Peru, Mexico samt flere andre latinamerikanske land. Den 19. mai 1998 kjøpte Continental Airlines 49% av aksjene i Copa Airlines, noe som resulterte i en omfattende markedsføring og tilhørighet til flyalliansen SkyTeam.
I 2012 ble Copa Airlines medlem av Star Alliance.
Jenisejere

Jenisejere er et sibirsk folkeslag som en gang i tiden bodde over store deler av Sibir og i deler av Mongolia og Kina. De var del av konføderasjonen xiongnu og skapte det senere Zhaodynastiet i Kina. Idag er keterne de eneste gjenlevende av jenisejerne. Dagens ketere bor langs den østlige delen av den midterste strekningen til elven Jenisej. Under folketellingen i 2010, var det 1 220 ketere i Russland.